Fyrir vikið birtu nokkur úr þeirra hópi myndir af umræddu húsi á samfélagsmiðlum sínum sem þeir töldu vera í eigu ritstjóra DV , Lilju Katrínar Gunnarsdóttur . Hvöttu þeir fylgjendur sína til að „ líta inn um gluggann “ á húsinu og sniðganga „ sorpmiðilinn “ DV . Stjörnurnar höfðu hins vegar reitt sig á gamalt heimilisfang . Lilja Katrín er flutt úr húsinu og inn er flutt Bóel Guðlaugsdóttir . Henni brá því nokkuð í brún þegar hún heyrði dynk í gærkvöldi sem hún hélt upphaflega að væri eftir snjóbolta , eins og Bóel lýsti í samtali við Vísi í dag . Það var þó ekki um neinn snjóbolta að ræða , heldur egg sem einhver óprúttinn hafði kastað í rúðuna hennar . Bóel hvatti sökudólginn til að stíga fram og þrífa upp eftir sig , sem hann hefur þó ekki gert . Fyrrnefndum hópi tónlistar - og samfélagsmiðlafólks rann því blóðið til skyldunnar og mætti til að þrífa upp eftir eggjakastarann . Hópurinn þáði kaffibolla frá íbúum hússins , enda kalt í Laugardalnum í dag . Vísir / friðrik Þáðu kaffibolla og gáfu gjafabréf Meðal þeirra sem tóku þátt í hreingerningunni í dag voru tónlistarmennirnir Árni Páll Árnason ( Herra Hnetusmjör ) og Birgir Hákon Guðlaugsson auk Arons Más Ólafssonar ( Aron Mola ) leikara . Erfiðlega gekk fyrir hópinn að verða sér úti um stiga til að þrífa upp eggin , sem ómögulegt var að komast að með öðrum hætti . Miskunnsamur nágranni hljóp þá undir bagga með stjörnunum sem voru ekki lengi að þrífa upp eggjahvítu , rauðu og skurn af rúðu Bóelar . Í samtali við fréttastofu , sem fangaði hreingerninguna , sagði Aron Már að þetta væri það minnsta sem hópurinn gæti gert eftir misskilning síðasta sólarhrings . Hann segist þó enn ósáttur með umfjöllun DV , sem má „ hysja upp um sig buxurnar , “ að sögn Arons . Það fór vel á með eigendum hússins og stjörnunum , sem þáðu kaffibolla og gáfu hinum grýttu húseigendum gjafabréf á veitingahús í skaðabætur fyrir allt ónæðið . Viðtal fréttastofu við Aron Má má sjá í spilaranum hér að ofan . Margir þjóðþekktir einstaklingar hafa síðasta sólarhringinn sést fordæma DV og hvetja til þess að fólk sniðgangi miðlinn .